Luk 8:40-48 / Mat 9:18-22 Erfenisdag

Vandag **vier ons erfenisdag**…
Dit is 500 jaar sedert die hervorming.
Die **gevaar bestaan** dat mense dink – Hervorming is museumgesprekke
en het **geen waarde vir vandag**.

Die teendeel is egter waar.
Die **kernwaarhede waarom die hervorming gedraai** het
is vandag net so aktueel soos 500 jaar gelede.

**Kultuurhistoriese agtergrond**:

In die **tyd van die reformasie is die Pous, heiliges** soos Maria,
Petrus en die kerklike hiërargiese struktuur v**erheerlik**.

**Mense het via die heiliges tot God genader**.
Die kerk was tussenganger tussen God en mens.
Kerk het **selfs vryspraak vir gestorwenes verkoop**
dmv aflaatbriewe.

As jy getwyfel het of een van jou geliefdes wat reeds dood is,
die hemel gehaal het, kon jy Tetzel se aflaatbriewe koop
en sodra die geld in die kerk se koffer geland het,
het die siel van die geliefde uit die hel in die hemel gespring.

**Alles het rondom die kerk as instituut en die heiliges**
daarby betrokke **gedraai**.

Mense het hul sonde by die Pous gaan bely
en die het dan voorskrifte gegee wat om te doen
as boetedoening

**Luther het besef – dit kan nie**.
Hy het geworstel met hoe word ek van my sonde verlos.

Luther het **tydens die bestudering van veral die Romeine preek** (brief)
sterk onder die indruk gekom van die 5 sola’s

Sola Gratia,
Sola Fidei
Solus Christus
Sola Scriptura
Soli Deo Gloria

(Ons Skriflesing gaan wees Luk 8:40-48)

Wat vooraf gebeur het: **Jesus het** in die land van die Geraseners
‘n man wat **vol bose geeste was bevry** deur die geeste toe te laat om in die varke in te vaar.

Daar was **2 ledige reaksie**:

* Die mense van die dorp het hom gesmeek om hul gebied te verlaat.
* Die bevryde man gesmeek het om saam met Jesus te kan gaan.

Jesus het hom egter na sy huis gestuur om te vertel wat God vir hom gedoen het.

Kom ons **lees Luk 8:40-48**

1 Solus Christus

Die **mense in Galilea** het Jesus met sy aankoms verwelkom.
Skielik het Jaïrus, ‘n raadslid van die sinagoge met ‘n dringende versoek
by Jesus opgedaag.

Sy **12 jarige dogter was sterwend**…
12 Jaar van lag en speel, vreugde in die huis was skielik stil,
die dood het vir haar gewink.

Dit is **een van die moeilikste situasies waarin ‘n mens jou kan bevind**.
‘n Sterwende kind, nie van ‘n ander mense nie, maar jou eie.

**Het u opgemerk:**

Die man is ‘n raadslid?
Hy het op sy knieë voor Jesus om hulp gesmeek.

Hy het Jesus, as God gesien…
Hy **bely met sy optrede**:
 as daar iemand is wat die dood kan oorwin- is dit Jesus.

**Jesus het onmiddellik sy program onderbreek**.

Hy het weggedraai saam met Jaïrus na sy huis.

**Op pad daarheen** het ‘n **tweede persoon kom hulp** **soek.**
Daar ‘n vrou tussen die skare wat 12 jaar lank aan bloedvloeiing gelei het.

12 Jaar wat vir haar ‘n nagmerrie was.

**Bloedvloeiing het beteken**

* sy is onrein.
* Mense wat aan haar raak is onrein.
* Vanweë haar onreinheid kon sy ook nie in die tempel gaan aanbid het nie.

**Haar omstandighede was benard**.

* Sy was bankrot.
* Alles wat sy besit het, het sy reeds op dr. onkoste uitgegee
sonder enige sukses.
* Ek dink sy was raadop en moedeloos.

Maar **soos Jaïrus het sy GELOOF in Jesus Christus** gehad.

* Hy het geglo daar is net één wat sy kind van die dood kan red
* Sy het geglo daar is net één wat haar kan gesond maak.

**‘n Geloof so groot dat**

1 Jaïrus ‘n veer gevoel het wat die Joodse Raad van hom sou dink.
 Hy glo net Jesus is die oplossing vir hul nood.
 Hy beskik oor lewe en dood.

2 Die vrou het vir haarself gesê:

* As ek net aan Sy klere kan raak.
Ek hoef nie eers aan Jesus self te raak nie.
Sy klere sal genoeg wees…

**Dié twee mense het Jesus as die enigste Verlosser** gesien.
Beide het in Hom geglo.
Beide het vertrou dat Hy hul sou kon help.

**Hoekom het hulle in Jesus geglo?**

Die woord het geloop.
Mense het gepraat.
Jesus het al verskeie “preke” gelewer, uitsprake oor Homself gemaak.

Die **Heilige Gees** het die **Woord in die twee mense se harte verklaar**.
Hy het hulle oortuig.
Hulle het geweet Jesus is die antwoord.
Nie hulself of iemand anders kan hulp help nie.

Die **Bybel / Woord van God wat ons vandag het**,
**is** niks anders as die Heilige Gees wat met ons praat nie.

Die **Bybelskrywers is deur die Gees geïnspireer**…
God se Woord is vir ons opgeteken.

**Wat moes die twee betaal** of van hulle kant doen?

Die wêreld opereer op die beginsel: Betaal eers voor enige dienste…

Niks! Absoluut niks.

**Jesus** het **nie vir Saggeus gevra**: Is daar fondse beskikbaar nie.
Het jy die raad se toestemming gevra?

Die **vrou het Jesus se klere aangeraak**, en het onmiddellik gesond.

**Jesus het agtergekom dat daar krag vanuit Hom** gaan
en het gevra:

Wie het Hom aangeraak?

Die vrou het **bewend van angs voor Jesus neergeval** en
haar verhaal vertel.

**Jesus het haar geantwoord**:

Dogter, jou geloof het jou gered.
Gaan in vrede.

**Terwyl Jesus met die vrou in gesprek** was,
het ‘**n boodskapper van Jaïrus** se huis met die pynlike boodskap gekom:
Jaïrus se dogtertjie het haar laaste asem uitgeblaas.

Menslik gesproke is tyd vir aksie nou verby.

**Jesus het dit gehoor** en aan Jaïrus gesê:

*Glo net, en sy sal gered word.* (v50).

U ken die afloop van die verhaal.

**Ek glo in die harte van die vrou, Jaïrus** en sy familie
was daar die grootste lof en dank aan Jesus.
God is verheerlik in dit wat daar gebeur het.

**God se koninkryk regeer oor siekte en dood**.

Samevatting:

**Solus Christus**

Die Skrif leer ons baie duidelik: Jesus Christus en Hy alleen is die Verlosser.

**Sola gratia** –

 dit is net God se genade.
Daar is niks wat die twee mense kon doen
of wat ek of jy vir ons redding kan doen nie.

Dit is uit en uit die werk van Jesus Christus.

**Hoe deel jy daarin?**

**Sola fide**

Geloof is die handvatsel waarmee jy dit wat Jesus aan die kruis vir jou gedoen het,
jou eie maak.

Alleen Sy kruisdood kan jou sondeskuld voor God vereffen.

Die slotsom

**Soli Deo Gloria**

(Wanneer jy die Woord lees en ernstig opneem,
laat die Gees jou glo in Jesus Christus as jou Saligmaker.
Jy weet daar is niks wat jy kan bydra tot jou verlossing

Kan dit nie anders as om jou te laat jubel en juig oor jou verlossing in Jesus Christus)

**Wie so deur God gered** word
gee aan Hom die eer daarvoor.

Jy verheerlik Hom.
Jy besing sy grootheid en mag.
Sy wysheid en krag met alles wat jy is en het.

Want **Hy het dit alles vir jou gedoen**.
Aan Hom alleen die eer.

**Is dit ‘n prentjie van jou lewe?**

Amen